Daar is verskeie faktore wat daartoe bydra dat jou vel tydens ’n vlug swaarkry. Faktore soos lugdruk en lugversorging aanboord het ’n negatiewe invloed op jou vel. Jou vel raak gedehidreerd en voel uitgedroog. Aangesien jou grimering vir ’n langer tydperk op jou vel is, kan dit jou porieë verstop en tot ’n veluitslag of aknee lei. Ons fokus moet dus na minimale grimering en bevogtiging tydens lang vlugte verskuif.
Nie almal is gemaklik daarmee om sonder grimering in die openbaar te verskyn nie. Daar is sekere wenke wat jy kan volg om goed te lyk én te verseker dat jou vel nie daaronder ly tydens lang vlugte nie.
1. Gebruik ’n BB-room, wat bestaan uit 'n getinte bevogtiger, onderlaag en sonskerm. Dit sal vir ligte bedekking sorg wat jou vel mooi foutloos laat lyk én bevog hou.
2. Tydens languur vlugte verwyder jou grimering sodra jy op die vliegtuig klim. Gebruik misel-water om jou grimering maklik te kan verwyder en jou vel te bevog.